**TIRGUS IZPĒTES NOTEIKUMI**

*Labās prakses vadlīniju vides pieejamības jomā dizaina izstrādei*

Rīgā, 2024. gada 22. janvārī

1. **TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Alise Lūse, tālr. 26567874, e-pasts: alise.luse@kurzemesregions.lv |

1. **PAKALPOJUMS**
	1. Iepirkuma priekšmets ir Labās prakses vadlīniju vides pieejamības jomā dizaina izstrāde saskaņā ar tehnisko specifikāciju projekta Nr.EE-LV00043 īstenošanas laikā (turpmāk – Iepirkuma priekšmets).
	2. Iepirkuma priekšmeta CPV kods: 79822500-7 (Grafiskās projektēšanas pakalpojumi pakalpojumi).
	3. Iepirkuma priekšmets ir aprakstīts tirgus izpētes noteikumu (turpmāk – noteikumi) 1.pielikumā „Tehniskā specifikācija”.
	4. Iepirkuma priekšmets tiek finansēts no INTERREG Igaunijas – Latvijas programmas 2021.-2027. gadam līdzfinansētā projekta Nr. EE-LV00043 “Pieejamu tūrisma maršrutu attīstība” (,,Access Routes’’).
	5. Pakalpojuma sniegšanas termiņš: atbilstoši noteikumu 1. pielikumā norādītajam.
2. **PIEDĀVĀJUMA IZVĒLES KRITĒRIJS**

Piedāvājuma izvēles kritērijs ir **saimnieciski visizdevīgākais piedāvājums, ņemot vērā zemāko cenu bez PVN**.

1. **PIEDĀVĀJUMA IESNIEGŠANAS NOTEIKUMI**

Piedāvājums iesniedzams līdz **2024. gada 30. janvāra pulksten 17.00,** nosūtot aizpildītu pieteikuma formu (3. pielikums) un papilddokumentus uz e-pastu: alise.luse@kurzemesregions.lv.

**5. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
		2. Tirgus izpētes veicējam, pēc piedāvājumu saņemšanas, ir tiesības veikt sarunas ar pretendentiem par piedāvājumu precizēšanu un/vai uzlabošanu un iepirkuma līguma noteikumiem.
		3. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pretendentus iesniegt piedāvājumus, kā arī uzaicināt viņus uz sarunām.
		4. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi ir potenciāli visizdevīgākie. Tirgus izpētes veicējs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
		5. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
		6. No iesniegtajiem piedāvājumiem tiks izvēlēts saimnieciski visizdevīgākais piedāvājums. Tirgus izpētes veicējs izvēlas 1. pielikumā aprakstītajiem mērķiem un vadlīniju koncepcijai atbilstošāko piedāvājumu ar zemāko cenu.
		7. Tirgus izpētes veicējam ir tiesības pārtraukt tirgus izpēti, ja piedāvātā cena pārsniedz tirgus izpētes veicēja budžeta iespējas vai ja nav iespējams saņemt Tirgus izpētes veicējam vajadzībām atbilstošu piedāvājumu.
		8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo piedāvājumu ar zemāko cenu.

**5.2. Tirgus izpētes rezultātu paziņošana**

Tirgus izpētes veicējs informē visus pretendentus par tirgus izpētes rezultātiem.

**5.3. Iepirkuma līguma slēgšana**

Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:

* + 1. Piedāvātā pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
		2. Pasūtītājs norēķinās ar izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
		3. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgos pakalpojumus un neveikt to apmaksu.
		4. Iepirkuma līguma slēgšanas laiks tiks noteikts, pretendentam un Tirgus izpētes veicējam vienojoties.
1. pielikums

**TEHNISKĀ SPECIFIKĀCIJA**

**PROJEKTA APRAKSTS**

Projekta mērķis ir cilvēkiem ar invaliditāti pieejamu tūrisma maršrutu izstrāde Latvijā un Igaunijā. Projektam ir 3 darbības virzieni:

* maršrutu izstrāde – dabas taku, kultūras matojuma un citu objektu vides pieejamības apsekojumi, audio ierakstu izveide ar QR kodiem dabas takām un objektiem, pieejamo maršrutu izstrāde, investīcijas objektu pieejamībā (5 objekti Kurzemē, 7 objekti Vidzemē un 9 objekti Igaunijā) – inovatīvu tematisko taktilo risinājumu izstrāde un ierīkošana, vides/kultūras interpretācijas risinājumu (piem. sajūtu somu) izstrāde un pielāgošana individuālai lietošanai cilvēkiem ar invaliditāti.
* kapacitātes un izpratnes veicināšana – pieredzes apmaiņas vizītes par vides pieejamības risinājumiem, semināri un tikšanās ar vietējo kopienu aktīvistiem;
* mārketings – pieejamības dienu organizēšana Latvijā un Igaunijā, objektu un maršrutu publicēšana specializētajās tūrisma un pieejamības tīmekļa vietnēs un aplikācijās, vides pieejamības simbola (“Draudzīgs cilvēkiem ar invaliditāti”) izveide un maršruta objektu marķēšana, pieejamo maršrutu ceļveža izveide, digitālās mārketinga kampaņas īstenošana.

Mērķgrupas: Primāri ceļotāji ar redzes, dzirdes un garīga rakstura traucējumiem (investīcijām objektos), kā arī cilvēki ar kustību traucējumiem, vecāki ar bērniem, seniori, grūtnieces, cilvēki ar īslaicīgām traumām, iedzīvotāji un apmeklētāji.

Projekta īstenošanas laiks: 2,5 gadi sākot ar 01.10.2023.

Vairāk par projektu: <https://www.kurzemesregions.lv/projekti/turisms/access-routes/>

Detalizēts pakalpojuma apraksts iekļauts darba uzdevumā.

**DARBA UZDEVUMS**

1. Dizaina (t.sk. maketa) izstrāde 2.pielikumā iekļautajām vadlīnijām (latv., igauņu un angļu val. versijas) līdzīgi paraugam <https://mapeirons.eu/wp-content/uploads/2020/11/Vadlinijas.pdf>.
2. Dizains izstrādājams pēc principa: obligāto prasību uzskaitījums un labās prakses piemēra detalizētāks grafiskais attēlojums. Kopā 10 lapas.
3. Pakalpojuma sniedzējs pēc saviem ieskatiem var piedāvāt vadlīniju grafiskā attēlojuma koncepciju.
4. Vadlīnijās iekļaujamo informāciju nodrošina Pasūtītājs un izstrādes gaitā tā var tikt precizēta atbilstoši grafiskā attēlojuma koncepcijai.
5. Pakalpojums izpildāms līdz 03.04.2024. vai līdz Pasūtītājs saskaņojis dizaina versiju ar iesaistītajiem projekta partneriem.
6. pielikums

**Labās prakses vadlīnijas vides pieejamībā tūrisma un kultūras jomā**

**Apskates objekti**

*Obligātās prasības*

* Autostāvvieta cilvēkiem ar invaliditāti
* Ērts piekļuves ceļš/taka no stāvvietas līdz ēkai, apskates objektam
* Iekļūšana ēkā vai apskates objektā cilvēkiem ar invaliditāti (alternatīva piekļuve kāpnēm, piem., rampa/pacēlājs; durvju sliekšņa augstums max 2 cm un nav krass)
* Atbilstoša horizontāla pārvietošanās (viena stāva, līmeņa robežās) cilvēkiem ar invaliditāti
* Atbilstoša vertikālā pārvietošanās (atbilstošs lifts, kāpnes utm.)
* Viegli orientēties (norādes zīmes uz kasi, informācijas punktu, labierīcībām, garderobi)
* Labierīcības cilvēkiem ar invaliditāti
* Ekspozīcijas satura pieejamība cilvēkiem ar invaliditāti

***Labā prakse*** (pieejama apskates objekta attēlojums grafiski, t.sk. uzsverot dažādus labās prakses piemērus):

* *Audio apraksts cilvēkiem ar redzes traucējumiem - kā nokļūt līdz apskates objektam no tuvākās sabiedriskā transporta pieturas un stāvvietas (pieejams mājaslapā)*
* *Norādes zīmes pie objekta un tajā – uz ieeju, uz citiem stratēģiskiem punktiem, piem., kasi, informācijas punktu, labierīcībām, garderobi*
* *Garantēta fiziskā piekļūstamība līdz apskates objektam un tajā, piekļūstamība pakalpojumiem (piem., garderobei vai skapīšiem, labiedrīcībām, kafejnīcai)*
* *Piekļūstamība ekspozīcijai un tās saturam: piem., drukātie materiāli vismaz 14. rakstzīmju izmērā, teksts kontrastē uz neatstarojoša pamata fona materiāla*
* *Pieejamu tulkojumu lietošana, piem., subtitri, zīmju valoda, audio apraksti video materiālos/pasākumos, viegli lasāmi, īsi teksti*

**Ēdināšanas iestādes**

*Obligātās prasības*

* Autostāvvieta cilvēkiem ar invaliditāti
* Ērts piekļuves ceļš/taka līdz ēkai
* Pakalpojuma pieejamība – ieeja, vieta pie galda (galda dizians ļauj cilvēkam ratiņkrēslā ērti tam piekļūt un iekārtoties pie tā, galda augstums 70 līdz 86 cm)
* Labierīcības cilvēkiem ar invaliditāti

***Labā prakse*** (pieejamas ēdināšanas iestādes attēlojums grafiski, t.sk. uzsverot dažādus labās prakses piemērus):

*Pieejama ēdienkarte, elastīgums attiecībā uz klientu uztura ierobežojumiem, personāls izprot cilvēku ar invaliditāti vajadzības, t.sk. dažādus invaliditātes veidus, piem., cilvēks ratiņkrēslā, neredzīgs cilvēks (baltais spieķītis, sunis-pavadonis (t.sk. var būt cilvēkam ratiņkrēslā)), persoa ar garīga rakstura traucējumiem, nedzirdīgs cilvēks u.c.*

**Izklaides vietas**

*Obligātās prasības*

* Autostāvvieta cilvēkiem ar invaliditāti
* Ērts piekļuves ceļš/taka līdz ēkai/izklaides vietai
* Iekļūšana ēkā bez šķēršļiem, piem., alternatīvs ceļš/maršruts vai pacēlājs, rampa
* Atbilstoša horizontāla pārvietošanas (viena stāva, līmeņa robežās)
* Atbilstoša vertikālā pārvietošanās (atbilstošs lifts, kāpnes utml.)
* Labierīcības cilvēkiem ar invaliditāti
* Viegla orientēšanās
* Pakalpojuma pieejamība, piem., subtitri, zīmju valodas tulks u.c.:
	+ koncertzāle
	+ kino
	+ teātris

***Labā prakse*** (pieejamas izklaides vietas attēlojums grafiski, t.sk. uzsverot dažādus labās prakses piemērus):

*Pieejama izrāde/uzstāšanās (saturs), pieeja tirdziecības (piem., kafijas) automātiem, viegli lietojama cita tehnika, pieeja pakalpojumiem, piem., garderobei vai skapīšiem, labierīcībām, personāls izprot cilvēku ar invaliditāti vajadzības, t.sk. dažādus invaliditātes veidus*

**Naktsmītne**

*Obligātās prasības*

* Autostāvvieta cilvēkiem ar invaliditāti
* Ērts piekļuves ceļš/taka līdz ēkai
* Iekļūšana ēkā bez šķēršļiem, piem., alternatīvs ceļš/maršruts vai pacēlājs, rampa
* Viegla orientēšanās
* Atbilstoša horizontāla pārvietošanas (viena stāva, līmeņa robežās)
* Atbilstoša vertikālā pārvietošanās (atbilstošs lifts, kāpnes utml.)
* Tualete un duša cilvēkiem ar invaliditāti
* Atbilstoša gulta un vieta pie gultas cilvēkiem ar kustību trīcējumiem

***Labā prakse*** (pieejamas naktsmītnes attēlojums grafiski, t.sk. uzsverot dažādus labās prakses piemērus):

*Ziepju dozatora augstums (800-1200 mm), papīra roku dvieļi, atkritumu tvertne ar augšas atveri, ieteicamais gultas augstums 45-50 cm un/vai regulējams*

Atsauces

Vadlīnijas sagatavotas ar Interreg Igaunijas – Latvijas programmas 2021.-2027.gadam atbalstu projekta Nr. EE-LV00043 “Pieejamu tūrisma maršrutu attīstība” (Access Routes) ietvaros.

Projekta mērķis ir cilvēkiem ar invaliditāti pieejamu tūrisma maršrutu izstrāde Latvijā un Igaunijā. Projektu īsteno Kurzemes plānošanas reģions sadarbībā ar Vidzemes plānošanas reģionu, Igaunijas Cilvēku ar Invaliditāti Kameru, Võru novada Attīstības Centru, Tartu novada Tūrisma nodibinājumu - Lõuna-Eesti DMO.

Papildus dotajām vadlīnijām, projekta īstenošanas rezultātā 2,5 gadu laikā tiks īstenoti dabas taku, kultūras matojuma un citu objektu vides pieejamības apsekojumi, audio ierakstu izveide ar QR kodiem dabas takām un objektiem, pieejamo maršrutu izstrāde, investīcijas objektu pieejamībā (5 objekti Kurzemē, 7 objekti Vidzemē un 9 objekti Igaunijā) – inovatīvu tematisko taktilo risinājumu izstrāde un ierīkošana, vides/kultūras interpretācijas risinājumu (piem. sajūtu somu) izstrāde un pielāgošana individuālai lietošanai cilvēkiem ar invaliditāti, pieejamības dienu organizēšana Latvijā un Igaunijā, pieejamo objektu un maršrutu publicēšana www.mapeirons.eu, vides pieejamības simbola *(Draudzīgs cilvēkiem ar invaliditāti)* izveide un maršruta objektu marķēšana, pieejamo maršrutu ceļveža izveide, digitālās mārketinga kampaņas īstenošana.

Kopējās projekta izmaksas ir 1 118 217,50 EUR. Projekta līdzfinansējums no Eiropas Reģionālās attīstības fonda ir 894 574,00 EUR.

*Par vadlīniju saturu pilnībā atbild nodibinājums “Invalīdu un viņu draugu apvienība “Apeirons”” un Kurzemes plānošanas reģions, un tas nekādos apstākļos nav uzskatāms par Eiropas Savienības oficiālo nostāju.*

1. pielikums

**PIETEIKUMS**

*Labās prakses vadlīniju vides pieejamības jomā dizaina izstrādei*

Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs/ personas kods[[3]](#footnote-3): |  |
| Juridiskā adrese/ deklarētā dzīvesvietas adrese[[4]](#footnote-4): |  |
| Telefona numurs:  |  |
| E-pasts[[5]](#footnote-5): |  |

|  |  |
| --- | --- |
| Kontaktpersona : |  |
| Telefona numurs:  |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas sniegt pakalpojumus saskaņā ar Tehnisko specifikāciju.

Iesniedzot pieteikumu, pretendents piekrīt, ka Tirgus izpētes veicējs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Pretendents apliecina, ka tam ir nepieciešamie speciālisti un resursi, lai kvalitatīvi veiktu darba uzdevumu.

**Pretendenta piedāvātā risinājuma apraksts** (piem., grafiskā attēlojuma koncepcija/skices uzmetums kādam no vadlīnijās iekļautajiem objektiem):

|  |
| --- |
|   |

**Pretendents var piedāvāt vairākus variantus/risinājumus, attiecīgi norādot varianta/risinājuma cenu.**

**Cena:**

|  |  |  |
| --- | --- | --- |
| **Pozīcija** | **Cena bez PVN, EUR** | **Cena ar PVN, EUR** |
| *Labās prakses vadlīniju vides pieejamības jomā dizaina izstrāde* |  |  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja pretendents ir fiziska persona vai pašnodarbināta persona [↑](#footnote-ref-2)
3. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. E-pasts saziņai ar Tirgus izpētes veicēju. [↑](#footnote-ref-5)